stanford-oval/wikipedia huggingface dataset:
Tasasivuinen kolmio
Laskukaavoja ja tunnettuja teoreemoja > Vivianin lause

Vivianin lauseen mukaan tasasivuisen kolmion sivujen etäisyydet kolmion sisällä olevasta pisteestä ovat yhteenlaskettuna sama kuin kolmion korkeus.
Geometrinen konstruointi

Jos paperilta osoitetaan piste, voidaan sen ympäri piirtää ympyrä millä säteellä hyvänsä. Viivaimella vedetään ympyrälle keskipisteen kautta halkaisija. Nyt voidaan piirtää halkaisijalle keskinormaali halkaisijan päätepisteistä piirettyjen kaarien avulla. Tälle keskinormaalille, joka on jana keskipisteestä ympyrän kaarelle, voidaan myös piirtää keskinormaali vastaavalla tavalla. Tästä keskinormaalista ympyrä erottaa janan, joka on tasasivuisen kolmion yksi sivu. Sivun vastainen kärki löytyy halkaisijan keskinormaalilta ympyrän kehältä keskipisteen toiselta puolelta.
Aiheesta muualla

Wikimedia Commonsissa on kuvia tai muita tiedostoja aiheesta .
Weisstein, Eric W.: Equilic Quadrilateral (Math World – A Wolfram Web Resource) Wolfram Research. (englanniksi)
Weisstein, Eric W.: Equilateral Cevian Triangle Point (Math World – A Wolfram Web Resource) Wolfram Research. (englanniksi)
Weisstein, Eric W.: Equilateral Polygon (Math World – A Wolfram Web Resource) Wolfram Research. (englanniksi)
Tasasivuisessa kolmiossa sivut  a,  b ja  c ovat yhtäpitkät. Kolmion korkeusjanoilla  h_{a},  h_{b} ja  h_{c} on yhtä aikaa myös sivunpuolittajan, kulmanpuolittajan ja keskinormalin ominaisuudet.
Korkeusjana on tasasivuisessa kolmiossa samalla kulmanpuolittaja, joka jakaa huippukulman puoliksi.
Kolmion sisään piirretyn ympyrän säde on  r ja kolmion ulkopuolelle piiretyn  R.
Tasasivuisen kolmion piirtäminen vain viivainta ja harppia käyttäen.
Tomislav Crnković

| Mitalit> Maa:   Jugoslavia.Miesten jalkapallo. Olympialaiset  | Mitalit> Maa:   Jugoslavia.Miesten jalkapallo. Olympialaiset  | Mitalit> Maa:   Jugoslavia.Miesten jalkapallo. Olympialaiset  | Maa:   Jugoslavia> Miesten jalkapallo. |
| --- | --- | --- | --- |
|  Hopeaa | Helsinki 1952 |  |  |
Tomislav Crnković (17. kesäkuuta 1929 Kotor, Serbien, kroaattien ja sloveenien kuningaskunta – 17. tammikuuta 2009 Zagreb, Kroatia) oli Jugoslaviaa edustanut jalkapalloilija ja olympiamitalisti.
Pääasiassa Dinamo Zagrebia seuratasolla edustanut Crnković saavutti pelaajana Jugoslavian jalkapallomaajoukkueessa olympiahopeaa Helsingissä 1952. Hän edusti maata myös kahdessa MM-turnauksessa.
Säiliö (abstrakti tietotyyppi)

Tietojenkäsittelytieteessä säiliö on luokka tai tietorakenne, jonka ilmentymät ovat muiden olioiden kokoelmia. Toisin sanoen ne tallentavat esineitä organisoidulla tavalla, joka noudattaa tiettyjä sääntöjä.
Säiliön koko riippuu sen sisältämien olioiden määrästä. Eri tyyppisten säiliöiden taustalla olevat (perityt) toteutukset voivat vaihdella koon, monimutkaisuuden ja ohjelmointikielen tyypin mukaan, mutta monissa tapauksissa ne tarjoavat joustavuutta oikean toteutuksen valinnassa kaikissa tapauksissa.
Säiliötietorakenteita käytetään erityistesti olio-ohjelmointikielissä.
Toiminto ja ominaisuudet

Säiliöt voidaan luonnehtia seuraavilla kolmella ominaisuudella:
pääsy, joka on tapa päästä käsiksi säiliön olioihin. Taulukoiden tapauksessa pääsy tapahtuu taulukkoindeksin avulla. Pinojen tapauksessa pääsy tapahtuu LIFO- järjestyksen mukaan (last in, first out) ja jonojen tapauksessa FIFO (first in, first out) -järjestyksen mukaisesti;
varastointi, tapa säilyttää säiliön esineitä.
matkustaminen, tapa kulkea säiliön kohteiden läpi.
Säilöluokkien odotetaan toteuttavan CRUD:n kaltaisia menetelmiä tehdäkseen seuraavat:
luoda tyhjä säiliö.
lisätä olioita säiliöön
poistaa olioita säiliöstä;
poista kaikki oliot säiliöstä (tyhjennä);
päästä käsiksi säiliössä oleviin esineisiin;
päästä käsiksi säilössä olevien objektien määrään (määrä).
Joskus säilöitä toteutetaan yhdessä iteraattorien kanssa.
Tyypit

Säiliöt voidaan luokitella joko yksiarvoisiin säiliöihin tai assosiatiivisiin säiliöihin.
Yhden arvon säiliöt tallentavat jokaisen objektin itsenäisesti. Objekteihin voidaan päästä käsiksi suoraan esimerkiksi silmukalla tai iteraattorilla.
Assosiatiivinen säilö käyttää assosiatiivista taulukkoa, karttaa tai sanakirjaa, joka koostuu avain-arvo-pareista siten, että kukin avain esiintyy säilössä enintään kerran. Avainta käytetään olion etsimiseen, jos se on tallennettu säiliöön. Assosiatiivisia säiliöitä käytetään ohjelmointikielissä luokkamalleina.
Abstrakteja säiliö tietotyyppejä ovat:
FIFO-jonot
LIFO-pinot
Prioriteettijonot
Hakutaulukot (LUT)
Avaimiin liittyvät tietorakenteet
Setit, sisältää ja indeksoi objektit arvon tai tietyn ominaisuuden mukaan;
Kartat, joka liittää jokaiseen avaimeen "arvon" hakua varten
Yleisiä tietorakenteita, joita käytetään näiden abstraktien tyyppien toteuttamiseen, ovat:
Taulukot ja niiden johdannaiset
Linkitetyt listat
Binäärihakupuut (BST), erityisesti itsetasapainottavat BST:t
Hajautustaulut
Studenican luostari

Yksi Studenican seinämaalauksista.
Studenican luostari sijaitsee Serbian keskiosassa, 40 km:n etäisyydellä Kraljevon kaupungista. Se on Serbian ortodoksiluostareista suurimpia ja vauraimpia. Luostarin perusti vuonna 1190 keskiaikaisen Serbian valtion perustaja Stefan Nemanja. Luostarissa on kaksi valkoisesta marmorista rakennettua kirkkoa: Pyhän Neitsyen kirkko ja Kuninkaan kirkko. Luostari tunnetaan ennen kaikkea 1200- ja 1300-luvuilta peräisin olevista seinämaalauksistaan.
Luostari on Unescon maailmanperintökohde.
Aiheesta muualla

Kuvia tai muita tiedostoja aiheesta Studenican luostari Wikimedia Commonsissa
Tom Hollander

| Tom Hollander |
| --- | --- |
 Tom Hollander vuonna 2007.
Henkilötiedot
Syntynyt: 25. elokuuta 1967 (ikä 57) Bristol
Kansalaisuus:  Englanti
Ammatti:  näyttelijä
Aiheesta muualla
IMDb 
Elonet
Tom Hollander (s. 25. elokuuta 1967 Bristol) on englantilainen näyttelijä. Hän on esiintynyt muun muassa elokuvissa Ylpeys ja ennakkoluulo (2005), Pirates of the Caribbean: Kuolleen miehen kirstu (2006), Pirates of the Caribbean: Maailman laidalla (2007), Hanna (2011) ja Oli aikakin (2013). Hollander on luonut tilannekomediasarjan Panta kaulassa (2010–2014), jossa hän näyttelee myös sarjan pääosaa. Hollander näytteli yhtä pääosista brittiläis-amerikkalaisessa BBC:n ja AMC:n draamasarjassa Yövahti (2016).
Aiheesta muualla

Tom Hollander Internet Movie Databasessa. (englanniksi)
Tom Hollander Elonetissä.
Tomislav Erceg

| Henkilötiedot |
| --- | --- | --- |
Koko nimi: Tomislav Erceg
Syntymäaika: 22. lokakuuta 1971 (ikä 52)
Syntymäpaikka: Split, Kroatia
Kansalaisuus:  Kroatia
Pelipaikka: Hyökkääjä
Pituus: 184 cm
Seurat
| Vuodet | Seura | O (M) |
| 1990-1991 1991-1995 1995-1996 1996 1996 1997 1997-1998 1998 1999 1999-2000 2000-2001 2001-2002 2002-2003 2003-2004 2004-2005 2005 2006 | Šibenik Hajduk Split Lugano Grasshopper Zürich Duisburg Hajduk Split Ancona Perugia Hajduk Split Levante Kocaelispor Hajduk Split Sanfrecce Hiroshima Hapoel Petah Tikva Rijeka Greuther Fürth Hajduk Split |  |
Maajoukkue
| 1997 | Kroatia | 4 (1) |
Tomislav Erceg (s. 22. lokakuuta 1971 Split) on kroatialainen entinen jalkapalloilija.
Jalkapallomaajoukkue

Erceg debytoi Kroatian maajoukkueessa 1997. Hän on pelannut neljä maaottelua ja tehnyt niissä yhden maalin.
Suomi kansainvälisissä vertailuissa

Suomi kansainvälisissä vertailuissa
Tämä on luettelo kansainvälisistä valtioiden vertailuista, joissa Suomi on ollut mukana ja Suomen viimeisin julkistettu sijoitus niissä laskettuna paremmasta päästä.
Tirapin piirikunta

Tirapin piirikunta (engl. Tirap district, hindiksi तिरप जिला, Tirapa jilā) on yksi Intian Arunachal Pradeshin osavaltion 17 piirikunnasta. Se rajautuu idästä Changlangin piirikuntaan, pohjoisesta Assamiin, etelästä Myanmariin ja lännestä Longdingin piirikuntaan.
Tirapin piirikunnassa oli vuoden 2011 väestönlaskennassa 111 975 asukasta. Lukema sisältää asukkaat Longdingin piirikunnasta, jonka alue kuului vuoteen 2012 asti Tirapin piirikuntaan.
Tilasto

Tilasto
Tilasto on taulukkoina tai graafisesti esitetty lukumäärä- ja mittalukutietojen erityisesti valittu kokoelma, jossa tiedot ovat järjestettyinä tavallisesti ajan tai vakiintuneen aluejaon mukaan tai laadullisesti ryhmitettyinä yksikäsitteisiin, toisensa poissulkeviin luokkiin. Tilasto perustuu todellisuutta koskeviin havaintoihin, jotka on hankittu kokonaistutkimuksen tai otannan avulla. Tilaston teoriaa käsittelee todennäköisyyslaskentaan perustuva tilastotiede.
Pääosan Suomessa ja muuallakin kerätyistä tilastoista muodostaa ns. virallinen tilasto. Sen kokoaminen voi olla keskitetty yhteen keskusvirastoon, kuten Skandinavian maissa, tai jaettu useiden elinten hoidettavaksi, kuten Isossa-Britanniassa ja Yhdysvalloissa. Tilastoja tarvitsevat sekä julkinen valta että yksityiset päätöksenteon perustana. Suomessa virallista tilastoa hoitaa keskusvirastona 1865 perustettu Tilastokeskus, minkä lisäksi osia virallisesta tilastosta laativat eräät muut keskusvirastot ja laitokset. Yhdistelmän virallisesta tilastosta sisältää vuosittain julkaistava Suomen tilastollinen vuosikirja. Huomattavia kansainvälisiä tilastojulkaisuja ovat YK:n tilastot, mm. Statistical Yearbook, sekä erityisalojen sarjat ja Unescon julkaisut. Tilastokeskus julkaisee Suomen yhteiskunnallisista tilastoista Tilasto-opasta.
Kirjallisuutta

Simpura, Jussi; Melkas, Jussi: Tilastot käyttöön! - opas tilastojen maailmaan. Gaudeamus, 2013.
Aiheesta muualla

Tilastokeskus.
How To Understand Statistics.
Tilastollisia menetelmiä (Arkistoitu – Internet Archive). Opetushallitus.
Tiranë-Durrësin roomalaiskatolinen arkkihiippakunta

| Tiranë-Durrësin roomalaiskatolinen arkkihiippakunta |
| --- | --- |
 Vaakuna
 Tiranë-Durrësin arkkihiippakunnan sijainti Albanian kartalla. Korostettuina myös kaksi arkkihiippakunnan alaisuudessa toimivaa hiippakuntaa.
Kirkkokunta:  Katolinen kirkko
Osa kirkkoa:  Ecclesiastical Province of Tiranë - Durrës
Seurakuntia:  20
Jäseniä:  135 400 eli 11,2% alueen väkiluvusta (2017)
Piispa:  George Anthony Frendo
Tuomiokirkko:  St Paul's Archcathedral, Concathedral of St. Lucia
Tiranë-Durrësin roomalaiskatolinen arkkihiippakunta (alb. Kryedioqeza e Shkodrës-Pult) on katolinen arkkihiippakunta Albaniassa. Sen keskuspaikka on Tirana.
Arkkihiippakunta perustettiin 1200-luvulla Durrësin arkkihiippakuntana. Vuonna 1640 arkkihiippakunnan alue laajeni, kun siihen liitettiin lakkautettujen Albanian ja Mostarin hiippakuntien alueet. Vuonna 1992 arkkihiippakunnan nimeksi vaihtui Durrës-Tiranën arkkihiippakunta. 7. joulukuuta 1996 se joutui luovuttamaan alueita tuolloin perustetulle Rrëshenin hiippakunnalle. 25. tammikuuta 2005 arkkihiippakunnan nimeksi vaihdettiin nykyinen Tiranë-Durrësin arkkihiippakunta
Vuonna 2017 arkkihiippakuntaan kuului 20 seurakuntaa, joissa oli yhteensä 135 400 jäsentä. Nämä muodostivat 11,2% arkkihiippakunnan alueen väestöstä. Arkkihiippakunnan johtamaan kirkkoprovinssiin kuuluvat myös Rrëshenin hiippakunta ja Eteläisen Albanian apostolinen administraatio.
Tirath Singh Rawat

| Tirath Singh Rawat |
| --- | --- |

Uttarakhandin pääministeri
 10. maaliskuuta 2021 – 4. heinäkuuta 2021  
Edeltäjä:  Trivendra Singh Rawat
Seuraaja:  Pushkar Singh Dhami
Henkilötiedot
Syntynyt: 9. huhtikuuta 1964 (ikä 60) Seeron, Uttar Pradesh, Intia
Tiedot
Puolue:  Intian kansanpuolue
Aiheesta muualla
www.tirathsinghrawat.com
Tirath Singh Rawat (hindiksi तीरथ सिंह रावत, Tīrath Siṃh Rāvat; s. 9. huhtikuuta 1964 Seeron) on intialainen poliitikko, joka toimi Uttarakhandin pääministerinä vuonna 2021. Hänet valittiin eronneen Trivendra Singh Rawatin paikalle osavaltiopääministeriksi maaliskuussa. Hän erosi alle neljä kuukautta myöhemmin, koska ei uskonut tulevansa valituksi osavaltioparlamenttiin lain edellyttämän kuuden kuukauden sisällä. Sen sijaan hän jatkoi parlamentaarikkona Lok Sabhassa, jossa hän on vaikuttanut vuodesta 2019.
Rawatilla on yhteyksiä hindunationalistiseen Rashtriya Swayamsevak Sangh (RSS) -vapaaehtoisjärjestöön. Hän toimi täyspäiväisenä RSS-jäsenenä vuosina 1983–1988. Opiskelijana hän kuului Akhil Bharatiya Vidyarthi Parishad (ABVP) -opiskelijajärjestöön, jossa hänellä oli osavaltiokohtaisia ja valtakunnallisia johtotehtäviä. Hän liittyi Intian kansanpuolueeseen (BJP) tavattuaan Atal Bihari Vajpayeen. Vuonna 1997 hänet valittiin Uttar Pradeshin osavaltioparlamentin ylähuoneeseen. Uttarakhandin irtauduttua Uttar Pradeshista vuonna 2000 hän oli tuoreen osavaltion ensimmäinen opetusministeri. Hänet valittiin BJP:n Uttarakhandin yksikön pääsihteeriksi 2007. Puolue asetti hänet ehdolle Uttarakhandin osavaltiovaaleissa 2012, jossa hän voitti Chaubattakhalin vaalipiiristä paikan osavaltioparlamenttiin. Seuraavissa vuoden 2017 vaaleissa puolue päätti suosia Satpal Maharajia eikä valinnut Rawatia ehdokkaaksi. Intian parlamenttivaaleissa 2019 Rawat äänestettiin Lok Sabhaan. Hänen odotettiin eroavan Lok Sabhasta ennen vuotta 2022, jos hänet olisi valittu osavaltioparlamenttiin. Hän ei kuitenkaan eronnut Lok Sabhasta eikä pyrkinyt osavaltioparlamenttiin vaan erosi Uttarakhandin osavaltiopääministerin tehtävistä.
Uttarakhandin pääministerinä Rawat puolusti Kumbh Mela -juhlan järjestämistä osavaltiossa koronaviruspandemiasta huolimatta. Hänen mukaansa miljoonien ihmisten uskonnollisia tunteita ei voinut jättää täysin huomioimatta. Rawat myös aiheutti suuttumusta kritisoimalla revittyjä farkkuja pukevia naisia kysymällä millaisia arvoja he edistävät pukuvalinnallaan.
Tomislav Butina

Tomislav Butina
Tomislav Butina (s. 30. maaliskuuta 1974, Zagreb, Jugoslavia) on kroatialainen jalkapallomaalivahti. Hän solmi helmikuussa 2006 kreikkalaisen Olympiakosin kanssa vuoteen 2009 asti kestävän sopimuksen .
Butina aloitti uransa kroatialaisissa seuroissa mukaan lukien eräs maan suurseuroista Dinamo Zagreb, jossa hän pelasi vuosina 1997-2003. Sieltä hän siirtyi Belgiaan Club Bruggeen, jossa pelasi vuosina 2003-2006.
Butinan ensimmäinen maaottelu oli 5. syyskuuta 2001 San Marinoa vastaan. Hän oli vuosien 2002 ja 2006 MM-joukkueissa, mutta ei päässyt lopputurnauksissa pelaamaan. Sen sijaan vuoden 2004 EM-kisoissa hän torjui Kroatian kaikissa kolmessa ottelussa. Butina on pelannut 28 maaottelua (tilanne 22. kesäkuuta 2006).
Seurat

1992-1994 Croatia Zagreb
1994-1995 Karlovac
1995-1996 Samobor
1996-1997 Slaven Belupo
1997-2003 Dinamo Zagreb
2003-2006 Club Brugge
2006- Olympiakos
Sonic Firestorm

| Sonic Firestorm DragonForce |
| --- | --- | --- |

Studioalbumin tiedot
 Äänitetty : loka–joulukuussa 2003
 Julkaistu: 11. toukokuuta 2004
 Tuottaja(t): Karl Groom ja DragonForce
 Tyylilaji: power metal
 Kesto: 62.21
 Levy-yhtiö: Noise Records
DragonForcen muut julkaisut
| Valley of the Damned 2003 | Sonic Firestorm 2004 | Inhuman Rampage 2006 |
Sonic Firestorm on DragonForcen toinen albumi, joka julkaistiin vuonna 2004. Albumi edustaa tyylillisesti ensimmäisen levyn tapaan yhtyeen extreme power metalia.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | My Spirit Will Go On | Theart, Totman | Totman | 7.54 |  |  |  |  |  |
| 2. | Fury of the Storm | Totman | Totman | 6.46 |  |  |  |  |  |
| 3. | Fields of Despair | Li, Totman | Li, Totman | 5.25 |  |  |  |  |  |
| 4. | Dawn over a New World | Totman | Totman | 5.12 |  |  |  |  |  |
| 5. | Above the Winter Moonlight | Pružanov, Totman, Li, Theart | Pružanov | 7.30 |  |  |  |  |  |
| 6. | Soldiers of the Wasteland | Theart, Totman | Totman | 9.47 |  |  |  |  |  |
| 7. | Prepare for War | Li, Theart | Li | 6.15 |  |  |  |  |  |
| 8. | Once in a Lifetime | Theart, Totman | Totman | 7.46 |  |  |  |  |  |
| Japanin-version bonusraita |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 9. | Cry of the Brave | 5.45 |  |  |  |  |  |  |  |
Jäsenet

ZP Theart – laulu
Sam Totman – kitarat
Herman Li – kitarat
Adrian Lambert – basso
Vadim Pružanov – koskettimet
Dave Mackintosh – rummut
Arvostelut

Imperiumi: 8-/10
Soundi:
Aiheesta muualla

Sonic Firestorm Discogsissa. (englanniksi)
Albumi Sonic Firestorm Encyclopaedia Metallum -sivustolla (englanniksi)
Toinen maisema

| Toinen maisema Jukka Gustavson & Hottoe |
| --- | --- | --- |

Studioalbumin tiedot
 Äänitetty : tammikuu 2001 – lokakuu 2005
 Studio : Studio Brushane ja Pekka Suvannon kotistudio
 Julkaistu: 22. helmikuuta 2006
 Kesto: 67.26
 Levy-yhtiö: Zen Master, Rockadillo
Jukka Gustavsonin muut julkaisut
| Kiiltomato, kynttilänliekki, kuu ja aurinko 2005 | Toinen maisema 2006 | Community Jazz 2009 |
Toinen maisema on kosketinsoittaja Jukka Gustavsonin yhdeksäs sooloalbumi, joka julkaistiin 22. helmikuuta 2006. Levyllä soittaa Gustavsonin Hottoe-yhtye, joka on jatkumoa 1970- ja 1980-lukujen vaihteessa toimineelle Sahti-yhtyeelle, jossa soittivat Gustavsonin lisäksi Pekka Hedkrok, Pekka Nylund, Harri Vainikka ja Silvo Korhonen, joista jälkimmäinen vaihtui myöhemmin Pekka Suvantoon. Hottoe-yhtyeen kokoonpanossa Hedkrok ei ole mukana. Yhtye on soittanut joitain keikkoja vuosina 1999-2001. Nylund, Vainikka ja Suvanto soittavat myös Gustavsonin albumilla Toden toistoa.
Kappaleet

Kaikki kappaleet säveltänyt ja sanoittanut Jukka Gustavson, ellei toisin mainittu.
The World's Scene Is Changing
Road Movie
Helge
Muinaismaisema
Juhlapuheissa ja kahvikutsuilla
Pitkällä matkalla
Suomen kulttuurin agentit (säv. Jukka Gustavson, Pekka Nylund, Pekka Suvanto + Alex North / Sammy Cahn, Percy Faith, Jay Livingston / Raymond B. Evans, Nelson Smock Riddle, Jerome Moross ja Franz Waxman, sov. Gustavson)
Toinen maisema
Grow Grain Grow
Uuden aamun väkeä
Kokoonpano

Jukka Gustavson – kosketinsoittimet, ääni
Pekka Nylund – kitarat, kitarasovitukset
Harri Vainikka – basso
Pekka Suvanto – rummut, lyömäsoittimet, taustalaulu, lyömäsoitinsovitukset
Verneri Pohjola – trumpetti ("Uuden aamun väkeä")
Martin Brushane – äänittäjä, miksaaja
Pekka Suvanto – äänittäjä (osa kitara- ja lyömäsoittimista)
Arvostelut

Soundi:
Tom Barrasso

| Tom Barrasso |
| --- | --- |
 Barasso vuonna 2008.
Henkilötiedot
Syntynyt: 31. maaliskuuta 1965 (ikä 59) Boston, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  oikea
Pituus:  191 cm
Paino:  95 kg
Pelaajaura
Pääsarjaura:  1983–2003
Seurat:  Buffalo Sabres Pittsburgh Penguins Ottawa Senators Carolina Hurricanes Toronto Maple Leafs St. Louis Blues
NHL-varaus:  5. varaus, 1983 Buffalo Sabres
Hockey Hall of Fame
 2023 
| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Salt Lake City 2002 | jääkiekko |  |
Thomas Patrick Barrasso (s. 31. maaliskuuta 1965 Boston, Massachusetts, Yhdysvallat) on entinen jääkiekkomaalivahti. Hän oli aikoinaan yksi NHL:n parhaista maalivahdeista. Taustaltaan hän on amerikanitalialainen.
Ura

Barrassoa pidettiin nuorena yhtenä suurimmista amerikkalaisista maalivahtilupauksista. Buffalo Sabres valitsi hänet numerolla 5 NHL:n varaustilaisuudessa 1983. Hän siirtyi suoraan NHL:ään kulkematta yliopistosarjan kautta ja ylitti kaikkien odotukset. Tulokaskaudellaan hän voitti Calder Trophyn ja Vezina Trophyn. Sabres myi Barrasson vuonna 1988 Pittsburgh Penguinsiin, jossa hän voitti kaksi Stanley Cupia, 1991 ja 1992.
Barrassolta jäi luokkaantumisen vuoksi kaksi seuraavaa kautta melkein kokonaan sivuun, mutta hän palasi ja hänestä tuli ensimmäinen yhdysvaltalainen maalivahti, joka on saavuttanut yli 300 voittoa NHL:ssä.
Vuonna 2000 Barrasso myytiin Ottawa Senatorsiin, jossa hän menestyi kohtalaisesti. Kaudella 2000–2001 hän piti välivuoden ja palasi sitten Carolina Hurricanesin kokoonpanoon. Lyhyiden pestien Ottawassa, Carolinassa ja Torontossa jälkeen hän lopetti uransa vuonna 2003. Hän allekirjoitti sopimuksen Pittsburgh Penguinsin kanssa samana päivänä kuin ilmoitti lopettavansa, jotta hän voisi lopettaa uransa Penguinsin pelaajana.
Palkinnot

1984: Calder Trophy
1984: Vezina Trophy
1985: William M. Jennings Trophy
1991 & 1992 Stanley Cup -mestari
2002 olympiahopeaa
2023 Hockey Hall of Fame
Ennätykset

Toiseksi eniten NHL voittoja saanut amerikkalainen maalivahti – 369
Eniten syöttöpisteitä saanut maalivahti NHL:ssä – 48
Eniten pisteitä saanut maalivahti NHL:ssä – 48
Tom Holland (ohjaaja)

| Tom Holland |
| --- | --- |
 Tom Holland vuonna 2008
Henkilötiedot
Koko nimi:  Thomas Lee Holland
Syntynyt: 11. heinäkuuta 1943 (ikä 81) Poughkeepsie, New York, Yhdysvallat
Ammatti:  elokuvaohjaaja elokuvakäsikirjoittaja
Aiheesta muualla
IMDb
Elonet
Thomas Lee Holland (s. 11. heinäkuuta 1943 Poughkeepsie, New York, Yhdysvallat) on yhdysvaltalainen elokuvaohjaaja ja -käsikirjoittaja. Hänet tunnetaan parhaiten kauhuelokuvien tekijänä.
Filmografia > Elokuvat

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 1982 | Luokka 1984 | Class of 1984 | Käsikirjoittaja |
| 1983 | Psyko II | Psycho II | Käsikirjoittaja |
| 1984 | Viitta ja tikari | Cloak & Dagger | Käsikirjoittaja |
| 1985 | Kauhun yö | Fright Night | Ohjaaja, käsikirjoittaja |
| 1987 | Tappava kaunotar | Fatal Beauty | Ohjaaja |
| 1988 | Child's Play | Child's Play | Ohjaaja, käsikirjoittaja |
| 1990 | Pahaa verta | The Stranger Within | Ohjaaja |
| 1991 | Tarinoiden yö | Two-Fisted Tales | Ohjaaja |
| 1996 | Vainottu | Stephen King's Thinner | Ohjaaja, käsikirjoittaja |
Filmografia > Televisiosarjat

| Vuodet | Suomenkielinen nimi | Alkuperäinen nimi | Tehtävät |
| --- | --- | --- | --- |
| 1985 | Ajan valtiaat | The Langoliers | Ohjaaja, käsikirjoittaja |
Tirano

| Tirano |
| --- | --- |
 Tirano sijaitsee Alppien keskellä Addajoen varrella.
 lippu
 Tirano
 Koordinaatit: 46°12′57″N, 10°9′59″E 
Valtio:   Italia
Alue:  Lombardia
Maakunta:  Sondrio
Infobox OKVirheellinen NIMI-arvo: 
Tirano on kunta Pohjois-Italiassa, Valtellinan laaksossa, Addajoen varrella, Sondrion maakunnassa ja Lombardian alueella lähellä Sveitsin rajaa. Vuoden 2015 lopulla siellä oli 9 130 asukasta.
Kunnassa on kaksi rautatieasemaa: toinen on yhteydessä Italian valtionrautateiden verkkoon, toinen on sveitsiläisen Rhätische Bahnin asema, josta alkaa Berninan rautatie ja jolta kulkee matkailijoita hiihtämään Alpeille, Graubündenin hiihtokeskuksiin.
Aiheesta muualla

Kuvia tai muita tiedostoja aiheesta Tirano Wikimedia Commonsissa
Kaupungin kotisivut (Arkistoitu – Internet Archive) (italiaksi)
Sondrion maakunta
Albaredo per San Marco | Albosaggia | Andalo Valtellino | Aprica | Ardenno | Bema | Berbenno di Valtellina | Bianzone | Bormio | Buglio in Monte | Caiolo | Campodolcino | Caspoggio | Castello dell’Acqua | Castione Andevenno | Cedrasco | Cercino | Chiavenna | Chiesa in Valmalenco | Chiuro | Cino | Civo | Colorina | Cosio Valtellino | Dazio | Delebio | Dubino | Faedo Valtellino | Forcola | Fusine | Gerola Alta | Gordona | Grosio | Grosotto | Lanzada | Livigno | Lovero | Madesimo | Mantello | Mazzo di Valtellina | Mello | Mese | Montagna in Valtellina | Morbegno | Novate Mezzola | Pedesina | Piantedo | Piateda | Piuro | Poggiridenti | Ponte in Valtellina | Postalesio | Prata Camportaccio | Rasura | Rogolo | Samolaco | San Giacomo Filippo | Sernio | Sondalo | Sondrio | Spriana | Talamona | Tartano | Teglio | Tirano | Torre di Santa Maria | Tovo di Sant’Agata | Traona | Tresivio | Val Masino | Valdidentro | Valdisotto | Valfurva | Verceia | Vervio | Villa di Chiavenna | Villa di Tirano